Ashok Khemka: ৩০ বছরের কর্মজীবনে ৫৫ বার বদলি হলেন এই আইএএস অফিসার!

হরিয়ানা: সোমবার সিনিয়র আইএএস (IAS) অফিসার অশোক খেমকাকে (Ashok Khemka) বদলির নির্দেশ দিয়েছে হরিয়ানা সরকার (Haryana Government)। ৩০ বছরের কর্মজীবনে এই নিয়ে ৫৫ বার বদলি হলেন খেমকা। তিনি ছাড়াও আরও চারজনকে বদলির নির্দেশ দিয়েছিল রাজ্য সরকার। বিজ্ঞান ও প্রযুক্তি (Science and Technology) দফতরে অতিরিক্ত প্রধান সচিব ছিলেন অশোক। এবার তাঁকে আর্কাইভ (Archives) দফতরের অতিরিক্ত প্রধান সচিব করা হল। তবে কেন এই বদলি তার কোনও নির্দিষ্ট কারণ দেখানো হয়নি।

১৯৯১ ব্যাচের আইএএস অফিসার হরিয়ানার মুখ্যসচিবকে (Chief Secretary) সর্বেশ কৌশলকে (Sarbesh Koushal) চিঠি লেখেন। চিঠিতে তিনি জানান, উচ্চশিক্ষা দফতরের সঙ্গে বিজ্ঞান ও প্রযুক্তি দফতরের মিশে যাওয়ার পর থেকে তাঁর হাত কাজ বিশেষ কিছু থাকছে না। সপ্তাহে বড়জোর ২-৩ ঘণ্টার কাজ করতে হচ্ছে তাঁকে। খেমকা এও লেখেন, এসিএস (ACS) পদমর্যাদার একজন আধিকারিকের সপ্তাহে অন্তত ৪০ ঘণ্টা কাজ থাকার কথা। যদি ক্যাডার অফিসারদের পর্যাপ্ত কাজ না থাকে তবে নন-ক্যাডার আধিকারিকদের অ্যাডমিনিস্ট্রেটিভ সেক্রেটারি পদ থেকে সরিয়ে তাদের নিজস্ব দফতরে প্রত্যাবাসন করানো হয়।

আরও পড়ুন: BJP MP Threatens Police: দেখে নেব, থানায় দাঁড়িয়ে পুলিশের বড়কর্তাকে হুমকি বিজেপি সাংসদের

জানা গিয়েছে, আর্কাইভ দফতরে ১৯৯০ ব্যাচের আইএএস অফিসার ডঃ রাজাশেখর ভুন্দ্রুর জায়গা নেবেন অশোক খেমকা। এই নিয়ে চতুর্থবার আর্কাইভে আনা হল তাঁকে। বিজেপি সরকার (BJP Government) ক্ষমতায় থাকাকালীন তিনবার হল। এর আগে আর্কাইভ দফতরের ডিরেক্টর জেনারেল এবং পরে প্রিন্সিপাল সেক্রেটারি হিসেবে কাজ করেছেন খেমকা। ২০১৩ সালে হরিয়ানায় (Haryana) কংগ্রেস সরকারের (Congress Government) আমলে প্রথম এই দফতরে বদলি হয়েছিলেন তিনি। সেখান থেকে ২০২১ সালে সরিয়ে দেওয়া হয় তাঁকে। ২০২২ সালের ফেব্রুয়ারি মাসে অতিরিক্ত প্রধান সচিব হিসেবে পদোন্নতি হয় খেমকার।