‘অন্য দলগুলি আমাদের দেখে কাজ শিখছে, আমি খুশি’, মন্তব্য কেজরিওয়ালের

নয়াদিল্লি: ‘আমি খুশি যে অন্য দলগুলি আমাদের দেখে কাজ শিখেছে,’ হরিয়ানা সরকারের সেনাদের নিয়ে বিশেষ উদ্যোগ নেওয়ার পর এমনই মন্তব্য করলেন দিল্লির (Delhi) প্রাক্তন মুখ্যমন্ত্রী, আপ (AAP) সুপ্রিমো অরবিন্দ কেজরিওয়াল (Arvind Kejriwal)।

রবিবার হরিয়ানা সরকার (Haryana Government) কর্মরত অবস্থায় শহিদ সেনাসদস্য (Martyred soldiers), সিআরপিএফ (CRPF) জওয়ানের পরিবারের উদ্দেশ্যে ৫০ লক্ষ থেকে বাড়িয়ে ১ কোটি টাকা অনুদান ঘোষণা করে। তার পরেই হরিয়ানার মুখ্যমন্ত্রী নায়েব সিং সাইনির এই উদ্যোগের প্রশংসা জানিয়ে এই মন্তব্য করেন কেজরিওয়াল।

আরও পড়ুন-আজ বাতিল শতাধিক ট্রেন, ভোগান্তিতে যাত্রীরা

তার মন্তব্যের পরিপ্রেক্ষিতে আপ সুপ্রিমো কেজরিওয়াল স্পষ্ট করে দিয়েছেন যে, দিল্লি ও পঞ্জাবে আপ সরকার ইতিমধ্যেই শহিদ সেনা ও সিআরপিএফ জওয়ানদের পরিবারের সদস্যদের ১ কোটি টাকা অনুদান দিচ্ছে। অন্যান্য রাজ্যগুলিকেও এই উদ্যোগ নেওয়ার আহ্বান জানিয়েছেন তিনি।

এক্স হ্যান্ডেলে একটি পোস্টে কেজরি লিখেছেন, ‘এটি আমাদের দায়িত্ব যে আমাদের সৈন্যদের শহিদদের সম্মান করা এবং তাদের পরিবারের যত্ন নেওয়া। দিল্লি ও পঞ্জাবের আপ সরকার প্রত্যেক শহিদদের পরিবারের জন্য এক কোটি টাকা করে অনুদান দেয় যাতে সেই পরিবারগুলির জীবন ভবিষ্যতে অনিশ্চিত হয়ে না পড়ে। আমি আনন্দিত যে অন্যান্য দলগুলিও আমাদের কাজ থেকে শিখছে এবং এটি গ্রহণ করছে। এটি সারা দেশে কার্যকর করা উচিত।‘

রবিবার একটি সংবাদ সম্মেলনে হরিয়ানার মুখ্যমন্ত্রী সাইনি ঘোষণা করেন যে, “সেনা এবং সিআরপিএফ জওয়ানদের পরিবারের জন্য অনুদানের পরিমাণ ৫০ লক্ষ থেকে বাড়িয়ে ১ কোটি করার সিদ্ধান্ত নেওয়া হয়েছে। মাসিক টাকা বাড়ানোরও সিদ্ধান্ত নেওয়া হয়েছিল। ১৯৫৭ সালের মাতৃভাষা সত্যাগ্রহীর জন্য ১৫ হাজার থেকে ২০ হাজার টাকা পেনশন দেওয়ার ঘোষণা করেন মুখ্যমন্ত্রী।

দেখুন অন্য খবর-