বিজেপি সাংসদের ছেলেকে সহকারি এজির পদ থেকে বরখাস্ত হরিয়ানায়

ওয়েবডেস্ক- যৌন হেনস্থায় অভিযুক্ত বিজেপি সাংসদের (Bjp MP) ছেলেকে সহকারি অ্যাডভোকেট (Assistant Advocate General) পদ থেকে বরখাস্ত করল হরিয়ানা সরকার (Haryana Government)। অভিযুক্তের নাম বিকাশ বারালা (Vikas Barala) । বাবা সুভাষ বারালা (Subhash Barala) হলেন রাজ্যসভার সাংসদ, পূর্বে হরিয়ানার বিজেপি সভাপতি ছিলেন। সাংসদ পুত্রের বিরুদ্ধে অপহরণ সহ যৌন হেনস্থার অভিযোগ। মামলা চলছিল আগেই থেকেই জামিন পাওয়ার পরেই বিকাশ বারালাকে সহকারি এজির পদ থেকে সরানো হল।

কিছুদিন আগে বিকাশ বারালাকে সহকারি অ্যাডভোকেটের পদে নিযুক্ত করা হয়েছিল। তৎকালীন রাজ্যপাল বান্দারু দত্তাত্রেয়ের অনুমোদনের পর ১৮ জুলাই স্বরাষ্ট্র সচিব এই নিয়োগ সংক্রান্ত আদেশ জারি করেন। সূত্র জানিয়েছে যে রাজ্যের স্বরাষ্ট্র বিভাগ বারালাকে বাদ দেওয়ার সিদ্ধান্তটি তাকে জানিয়ে দিয়েছে। বারালাকে আইন কর্মকর্তাদের একজন নিযুক্ত করার পর, ৪৫ জন অবসরপ্রাপ্ত আইএএস অফিসার নীতিশাস্ত্রের গুরুতর অবক্ষয় রীতিমতো ক্ষোভ প্রকাশ করেন।

হরিয়ানার মুখ্যমন্ত্রী নায়েব সিং সাইনিকে তারা চিঠি দিয়ে বলেন, কীভাবে আপনাদের সরকার এই ধরনের একজন মানুষকে এত গুরুত্বপূর্ণ সংবেদনশীল পদে নিয়োগ করল। এই নিয়োগ হরিয়ানার “অস্মিতা”-র বিরুদ্ধে। এই অভিযুক্তকে সহকারি এজি হিসেবে নিয়োগ করে আপনি প্রধানমন্ত্রীর ‘বেটি বাঁচাও’ স্লোগানের বিরোধিতা করেছেন। আমরা আপানাকে অবিলম্বে তার এই নিয়োগ বাতিলের অনুরোধ করছি। কার তার নিয়োগ গুরুত্বপূর্ণ মামলার উপর প্রভাব ফেলবে। এই মামলার দ্রুত সম্পন্ন করার জন্য আপনার কাছে অনুরোধ জানাচ্ছি। ইতিমধ্যেই সাত বছর পার হয়ে গেছে।

আরও পড়ুন-  ডিজিপি নিয়োগে রাজ্যের একচ্ছত্র ক্ষমতা নিয়ে প্রশ্ন সুপ্রিম কোর্টে

বিকাশ বারালার এই নিয়োগ নিয়ে বিজেপির অন্দরেই মতবিরোধ দেখা দেয়। একদল বলে মামলার রায় পর্যন্ত অপেক্ষা করে নিয়োগ দেওয়া উচিত ছিলল, অপরদলের বক্তব্য মামলার রায় আসতে আসতে দেরি হয়ে যেত, তাই নিয়োগ দেওয়া হয়েছে।

২০১৭ সালের ৪ আগস্ট। ওইদিন রাতে চণ্ডীগড়ে গাড়িতে করে বাড়ি ফিরছিলেন প্রাক্তন আইএসএস আধিকারিকের কন্যা। সেইসময় একটি গাড়িটিকে ধাওয়া করে। অভিযোগ, সাংসদ পুত্র বিকাশ ও তাঁর এক বন্ধু আশিস কুমার তরুণীর পথ আটকে তাঁর গাড়ির মধ্যে ঢোকার চেষ্টা করেছিল। বিষয়টি প্রকাশ্যে আসতেই তীব্র চাপের মুখে বিকাশ ও আশিসের বিরুদ্ধে যৌন হেনস্থা ও অপহরণের চেষ্টার অভিযোগ দায়ের করে পুলিশ। দু’জনকে গ্রেফতার করা হয়। ২০১৮ সালের জানুয়ারিতে বিকাশের জামিন মঞ্জুর করে পঞ্জাব ও হরিয়ানা হাইকোর্ট। এরই মাঝে গত ১৮ জুলাই বিকাশকে অ্যাসিস্ট্যান্ট অ্যাডভোকেট জেনারেল পদে নিয়োগ করা নিয়ে রাজ্যজুড়ে বিতর্ক শুরু হয়েছে।

দেখুন আরও খবর-